Михаил Лермонтов
Облаци

Превод от руски: Никола Фурнаджиев, —

chitanka.info

Облаци бисерни, облаци странници,

в низа сияеща под небосклоните

бързате, сякаш и вий сте изгнаници,

север оставили, юг да догоните.

Тайна ли завист ви хвърли в смущение,

злоба открита ли, мъст на съдбата ли?

Може би тегне над вас престъпление?

Може би донос лукав на приятели?

Не! — А над нивите мъртви скучаехте.

Чужди сте вие на страст и страдание.

Вечно свободни и хладни, не знаете

що е родина и що е изгнание.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.